**Ambrosius, Ambrosios** eller **Amvrosij av Dorostol** (bulgarsk: Амвросий Доростолски, født **Aleksandăr Aleksandrov Parasjkevov** (Александър Александров Парашкевов) 9. juni 1942 i Svisjtov i Bulgaria, død 18. august 2020 i Silistra) var en bulgarsk biskop i Den bulgarske ortodokse kirke. Ambrosij var fra 2010 metropolitt av eparkiet Dorostol.

Liv og virke
------------

### Bakgrunn

Han ble født Aleksandăr Aleksandrov Parasjkevov. Han tok sin videregående utdannelse i hjembyen Svisjtov og Universitetet for kjemisk teknologi og metallurgi (Химикотехнологичният и металургичен университет) i Sofia. I 1983 trådte han inn i St. Kliment Ohridski teologiske akademi, og tok slutteksamener i 1987.

### Ortodoks geistlig

Han ble tonsurert som munk den 13. august 1983 i Klisurski-klosteret, med navnet Ambrosius, av metropolitt Filaret av Vidin. Han ble ordinert til hierodiakon i Tsjiprovtsi-klosteret den 19. oktober 1983 av metropolitt Filaret. Fra den 1. november 1983 til 1. desember 1984 tjenestegjorde han som bispedømmediakon i eparkiet (bispedømmet) Vidin.

Den 15. august 1984 ble han ordinert til hieromunk i Klisura-klosteret. Fra 1. desember 1984 til 3. februar 1988 virket han i Klisura-klosteret, og tok seg av de liturgiske behov i forskjellige menigheter i erkeeparkiet Berkovitsa. Den 29. juni 1989 eleverte metropolitt Dometian Vidinski han til arkimandritt. Fra 3. februar 1988 til 1. april 1994 var han abbed for Lopusjna-klosteret.

**Biskop:** I 1992 var det et skisma i den bulgarske ortodokse kirke mellom hovedrynoden (den fremherskende synode) og den alternative synode. I 1994 sluttet Ambrosius seg til den alternative synode og ble ordinert til biskop den 3. april 1994 i Tsjekotina-klosteret av lederen for den skismatiske kirke, metropolitt Pimen Nevrokopski.

**Skisma: Metropolitt:** Ambrosius ble deretter utnevnt til metropolitt for den alternative synodes kirke. Han etablerte sin bispestol i Berkovitsa, ettersom det bulgarsk-ortodokse kleresi i Vidin ikke ville la ham vende tilbake til deres by.

**Etter skismaet:Metropolitt:** Ved det all-ortodokse konsil i Sofia den 1. oktober 1998 gikk Ambrosius tilbake til den bulgardk-ortodokse hovedkirke, og hans ordinasjon til metropolitt under den alternative synod ble anerkjent «som en ekstrem nådesakt» og han ble mottatt inn i den-bulgarsk-ortodokse kirkes enhet med rang av biskop og tittel som metropolitt av Branicki. Han virket også som vikar for metropolitten av Vidin. Samtidig var han fra 1999 til 2004 abbed av Klisura-klosteret, og evnet å reparere og stabilisere det finansielt.

Den 17. januar 2010 ble han valgt til metropolitt av Dorostol (som er et eldre navn for Silistra) av den bulgarske ortodokse kirkes Hellige Synode. Ti medlemmer av Synoden skulle ifølge en avis ha stemt for biskop Ambrosius, to stemmesedler var blanke, og den andre kandidaten, biskop Pavel, fikk ingen stemmer. Den 24. january ble kan kanonisk stadfestet og den 30. januar 2010 intronisert i bispedømmet Dorostol.

Ette metropolitt Kiril av Varnas død utnevnte Den Hellige Synode Ambrosius den 18. juli 2013 til midlertidig regent for Varna og Veliko Preslav.

Ambrosius Dorostolski døde av komplikasjoner grunnet Covid-19 den 18. august 2020 i Silistra.

Referanser
----------

1. ↑   nova.bg[Hentet fra Wikidata]
2. 1 2 3 4 5  «Доростолски митрополит Амвросий» **(Bulgarian)**. Arkivert fra originalen 12. august 2020. Besøkt 23. august 2020.
3. ↑  «Светият синод избра епископ Амвросий за Доростолски митрополит» **(Bulgarian)**. Дневник. 24. januar 2010. Besøkt 23. august 2020.
4. ↑  «Доростолският митрополит Амвросий почина от коронавирус». *mediapool.bg* **(Bulgarian)**. 18. august 2020. Besøkt 23. august 2020.

Eksterne lenker
---------------

* Доростолски митрополит Амвросий Arkivert 12. august 2020 hos Wayback Machine. - biografi på *bg-patriarshia.bg* (bulgarsk)

| * v
* d
* r
Metropolitter i Den bulgarske ortodokse kirke |
| --- |
| Patriark | Neofit (Sofia eparki) |
| Metropolitter i Bulgaria | Ambrosius (Dorostol eparki) **·** Gabriel (Lovetsj eparki) **·** Natanael (Nevrokop eparki) **·** Ignatij (Pleven eparki) **·** Nikolaj (Plovdiv eparki) **·** Naum (Ruse eparki) **·** Joanikij (Sliven eparki) **·** Galaktion (Stara Zagora eparki) **·** Joan (Varna og Veliki Preslav eparki) **·** Grigorij (Veliko Tarnovo eparki) **·** Dometian (Vidin eparki) **·** Kalinik (Vratsa eparki) |
| Metropolitter utenfor Bulgaria | Simeon (Vest og sentraleuropeiske eparki) **·** Josef (Bulgarsk-ortodokse eparki for USA, Canada og Australia) |